Laskutuskumppanimme Ropo Capital on ottanut käyttöön sähköiset maksumuistutukset. Jos laskusi maksu unohtuu, saat siitä kätevästi ilmoituksen samassa kanavassa, jossa olet saanut alkuperäisen laskunkin. Sähköiset muistutukset otetaan aluksi käyttöön sähköpostilaskuilla, ja niiden käyttöä laajennetaan myöhemmin myös muihin laskutuskanaviin.
Maksumuistutus lähetetään sen jälkeen, kun lasku on erääntynyt. Jos sait maksumuistutuksen, maksathan laskun pikaisesti.
Sähköinen muistutus on kätevä tapa varmistaa, ettei maksamaton lasku jää huomaamatta. Muistutus toimitetaan perille nopeasti,  joten pystyt reagoimaan maksamattomaan laskuun välittömästi. Sähköinen muistutus on myös ympäristöystävällinen vaihtoehto ja auttaa vähentämään virheitä, kun tietoja ei tarvitse syöttää käsin.
Jos sinulla on kysyttävää myöhästyneisiin maksuihin tai maksujärjestelyihin liittyen, otathan yhteyttä Ropo Capitalin asiakaspalveluun.